Ak chcete zvýšiť obrat, donáškové služby môžu byť riešením. Tie Vám zabezpečia prezenciu na ich online platformách, čím sa zobrazíte ešte viac hladným žalúdkom. Jedným z determinantov toho, či si objednajú jedlo práve od Vás alebo z McDonald’s, môže byť okrem samotnej ponuky, aj úroveň kvality odfotografovaných jedál. Ak sa chcete dozvedieť viac o registrovaní sa ku niektorej z donáškových služieb, odporúčam navštíviť ich weby, kde majú dopodrobna vysvetlené ďalšie úkony. Pri donáškových službách sú fotky striktne komponované tak, aby vyniklo čo má. Napríklad, keď si zákazník vyberá reštauráciu, vidí takzvaný “hero shot”, čo je fotografia fotená zvrchu, na ktorej sú zoskupené rôzne jedlá. Tie reprezentujú ponuku daného podniku. Už teraz môžete premýšľať čo by Ste tam chceli mať. Neprekvapujúcim faktom je tiež to, že pizza by sa mala fotiť zvrchu a na tanieri. Ďalšie jedlá, ktoré sa podávajú na tanieroch musia byť striktne na tanieroch. Toto neplatí pre fast-food jedlá ako burgre či hranolky, ktoré môžu byť vyobrazované na papieroch alebo žulových podnosoch a fotia sa zboku.